b'\n_START_ARTICLE_\nHenric cel T\xc3\xa2n\xc4\x83r\n_START_SECTION_\nTinere\xc8\x9be\n_START_PARAGRAPH_\nSe cunosc pu\xc8\x9bine despre t\xc3\xa2n\xc4\x83rul prin\xc8\x9b Henric \xc3\xaenainte de c\xc4\x83s\xc4\x83toria \xc8\x99i \xc3\xaencoronarea sa. Copiii mamei sale din prima c\xc4\x83s\xc4\x83torie cu regele Ludovic al VII-lea al Fran\xc8\x9bei au fost Maria a Fran\xc8\x9bei, Contes\xc4\x83 de Champagne \xc8\x99i Alix a Fran\xc8\x9bei, Contes\xc4\x83 de Blois. Henric a avut un frate mai mare, William al IX-lea, Conte de Poitiers (d. 1156) iar fra\xc8\x9bii lui mai mici au fost: Matilda, Duces\xc4\x83 de Saxonia, Richard I al Angliei, Geoffrey al II-lea, Duce de Bretania, Eleanor a Angliei, regin\xc4\x83 a Castiliei, Joan a Angliei, regin\xc4\x83 a Siciliei \xc8\x99i Ioan al Angliei._NEWLINE_Dup\xc4\x83 moartea fratelui s\xc4\x83u mai mare, William, \xc3\xaen decembrie 1156, el a devenit mo\xc8\x99tenitor al tronului Angliei. \xc3\x8en 1158 a fost logodit cu Margareta, fiica cea mare a regelui Ludovic al VII-lea al Fran\xc8\x9bei \xc8\x99i a celei de-a doua so\xc8\x9bii, Constance a Castiliei. La 2 noiembrie 1160, la Neubourg, dup\xc4\x83 ce s-a ob\xc8\x9binut o dispens\xc4\x83 papal\xc4\x83 de la Papa Alexandru al III-lea, cei doi copii (el \xc3\xaen v\xc3\xa2rst\xc4\x83 de 5 ani iar ea 2 ani) s-au c\xc4\x83s\xc4\x83torit. C\xc4\x83s\xc4\x83toria a fost o \xc3\xaencercare de a rezolva \xc3\xaen cele din urm\xc4\x83 lupta dintre con\xc8\x9bii de Anjou \xc8\x99i regii francezi asupra posesiei districtului de frontier\xc4\x83 Norman Vexin, pe care Ludovic al VII-lea l-a achizi\xc8\x9bionat de la bunicul lui Henric, Geoffrey Plantagenet, Conte de Anjou, \xc3\xaen jurul anului 1144. Prin termenii \xc3\xaen\xc8\x9belegerii, Margareta urma s\xc4\x83 aduc\xc4\x83 castelul de la Norman Vexin noului ei so\xc8\x9b._NEWLINE_\xc3\x8en iunie 1170, la v\xc3\xa2rsta de 15 ani, Henric a fost \xc3\xaencoronat rege \xc3\xaen timpul vie\xc8\x9bii tat\xc4\x83lui s\xc4\x83u, obicei ini\xc8\x9bial practicat de dinastia francez\xc4\x83 cape\xc8\x9bian\xc4\x83 \xc8\x99i adoptat de regii englezi \xc8\x98tefan \xc8\x99i Henric al II-lea._NEWLINE_C\xc4\x83s\xc4\x83toria formal\xc4\x83 a avut loc la 27 august 1172 la Catedrala Winchester, c\xc3\xa2nd Henric a fost \xc3\xaencoronat rege al Angliei pentru a doua oar\xc4\x83, de data asta \xc3\xaempreun\xc4\x83 cu Margareta, de c\xc4\x83tre arhiepiscopul de Rouen.'